CELEX: 31983D0197
Language: el
Date: 1983-04-08 00:00:00
Title: 83/197/ΕΟΚ: Απόφαση της Επιτροπής της 8ης Απριλίου 1983 με την οποία εξουσιοδοτείται το Βασίλειο των Κάτω Χωρών να καθορίσει συμπληρωματικά κριτήρια σχετικά με τον ορισμό του παραγωγού προβείου κρέατος (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0197

83/197/ΕΟΚ: Απόφαση της Επιτροπής της 8ης Απριλίου 1983 με την οποία εξουσιοδοτείται το Βασίλειο των Κάτω Χωρών να καθορίσει συμπληρωματικά κριτήρια σχετικά με τον ορισμό του παραγωγού προβείου κρέατος (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 108 της 26/04/1983 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Απριλίου 1983  με την οποία εξουσιοδοτείται το Βασίλειο των Κάτω Χωρών να καθορίσει συμπληρωματικά κριτήρια σχετικά με τον ορισμό του παραγωγού προβείου κρέατος  (Το κείμενο στην ολλανδική γλώσσα είναι το μόνο αυθεντικό)  (83/197/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία με τον κανονισμό (ΕΟΚ) αριθ. 1195/82 (2),  τον κανονισμό (ΕΟΚ) αριθ. 2643/80 του Συμβουλίου της 14ης Οκτωβρίου 1980 περί θεσπίσεως των γενικών κανόνων σχετικά με τη χορήγηση της πριμοδοτήσεως υπέρ των παραγωγών προβείου κρέατος (3), και ιδίως το άρθρο 1 παράγραφος 1 υπό α),  Εκτιμώντας:  ότι η Επιτροπή, με την απόφασή της 80/1173/ΕΟΚ, εξουσιοδότησε το Βασίλειο των Κάτω Χωρών να καθορίσει συμπληρωματικά κριτήρια σχετικά με τον ορισμό του παραγωγού προβείου κρέατος που προβλέπεται στο άρθρο 1 παράγραφος 1 υπό α) του κανονισμού (ΕΟΚ) αριθ. 2643/80· ότι οι αρμόδιες αρχές των Κάτω Χωρών ενημέρωσαν την Επιτροπή για την πρόθεσή τους να συμπληρώσουν τον εν λόγω ορισμό· ότι υπόκειται στην αρμοδιότητα της Επιτροπής να εγκρίνει προηγουμένως τα εν λόγω νέα κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο των Κάτω Χωρών εξουσιοδοτείται να συμπληρώσει τον ορισμό του παραγωγού προβείου κρέατος που προβλέπεται στο άρθρο 1 παράγραφος 1 υπό α) του κανονισμού (ΕΟΚ) αριθ. 2643/80 με τα συμπληρωματικά κριτήρια που διαβιβάστηκαν στην Επιτροπή στις 8 Μαρτίου 1983 και συμπληρώθηκαν στις 22 Μαρτίου 1983·  Άρθρο 2  Η παρούσα απόφαση απευθύνεται στις Κάτω Χώρες.  Έγινε στις Βρυξέλλες, στις 8 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 275 της 18. 10. 1980, σ. 6.